Δήμος Τανάγρας

Ο **Δήμος Τανάγρας** είναι δήμος της περιφέρειας Στερεάς Ελλάδας ο οποίος συστάθηκε με το Πρόγραμμα Καλλικράτης την 1η Ιανουαρίου 2011 και η σύνθεση του νέου δήμου προέκυψε από την συνένωση των προϋπαρχόντων δήμων Δερβενοχωρίων, Οινοφύτων, Σχηματαρίου και Τανάγρας, που αποτελούσαν τις Δημοτικές ενότητες του Δήμου. Από τον Δεκέμβρη του 2014 δημιουργήθηκε και η 5η δημοτική ενότητα (Δηλίου) με τη συνένωση των οικισμών Δήλεσι και Πλάκα Δήλεσι. Η έκταση του νέου Δήμου  είναι 554,01 τ.χλμ και ο πληθυσμός του 18.500 κάτοικοι, σύμφωνα με την απογραφή του 2021. Έδρα του νέου δήμου ορίστηκε το Σχηματάρι.

## Δημοτικές ενότητες
### Δημοτική Ενότητα Δερβενοχωρίων
: ** Τοπική Κοινότητα Πύλης ** [ 629 ]
::* η Πύλη [  ]
::* η Λεύκα [  ]
::* το Πάνακτο [  ]
::* το Πράσινο [  ]
: ** Τοπική Κοινότητα Δάφνης  ** -- η Δάφνη [ 72 ]
: ** Τοπική Κοινότητα Σκούρτων  ** [ 740 ] 
::* τα Σκούρτα [  ]
::* το Τζιγκουράτι [  ]
: ** Τοπική Κοινότητα Στεφάνης  ** --  [ 385 ]
::* η Στεφάνη [  ]
::* η Κατασκήνωση [  ]

### Δημοτική Ενότητα Δηλίου (Δηλεσίου)
::* η Πλάκα Δήλεσι [ 2.360 ] 
::* το Δήλεσι [ 2.065 ]

### Δημοτική Ενότητα Οινοφύτων
: ** Δημοτική Κοινότητα Οινοφύτων ** -- τα Οινόφυτα [ 2.882 ]
: ** Τοπική Κοινότητα Αγίου Θωμά  ** -- ο Άγιος Θωμάς [ 1.131 ]
: ** Τοπική Κοινότητα Κλειδίου  ** -- το Κλειδί [ 301 ]

### Δημοτική Ενότητα Σχηματαρίου
: **Δημοτική Κοινότητα Σχηματαρίου** [ 4.723 ]
::* το Σχηματάρι [  ]
::* η Οινόη [  ]

### Δημοτική Ενότητα Τανάγρας
: ** Τοπική Κοινότητα Άρματος  ** -- το Άρμα [ 961 ]
: ** Τοπική Κοινότητα Ασωπίας  ** -- η Ασωπία [ 861 ]
: ** Τοπική Κοινότητα Καλλιθέας  ** -- η Καλλιθέα [ 461 ]
: ** Τοπική Κοινότητα Τανάγρας ** [ 929 ]
::* η Τανάγρα [  ] 
::* η Παναγία [  ]

## Παλαιότερες μορφές του δήμου
### Πρώτος διευρυμένος δήμος Τανάγρας
thumb|Σφραγίδα τέως δήμου Τανάγρας
Ο δήμος Τανάγρας σχηματίσθηκε με το βασιλικό διάταγμα της 8ης (20 με το παλαιό ημερολόγιο) Απριλίου, το οποίο δεν δημοσιεύθηκε στην Εφημερίδα της Κυβερνήσεως, ως δήμος της επαρχίας Θηβών. Κατατάχθηκε στη Γ' τάξη με πληθυσμό 1287 κατοίκους και έδρα την Τανάγρα (Λιάταις). Ο δημότης ονομάσθηκε Ταναγραίος. Στον δήμο εντάχθηκαν οι οικισμοί: (σε αγκύλες ο πληθυσμός σύμφωνα με την απογραφή του 1834) Λιάταις [324], Μπράτσι: [122], Σχηματάρι: [280], Ινια: [61], Κακοσάλεσι: 327, Μπούγα: 39, Κολοτέτι: 129. Έδρα του δήμου ορίστηκε ο οικισμός Λιάταις.

Με το Βασιλικό Διάταγμα της 31ης Ιουλίου (12 Αυγούστου) 1836 (ΦΕΚ 48), "Περί συγχωνεύσεως δήμων της επαρχίας θηβών", οι δήμοι Τανάγρας και Ωρωπού ενώθηκαν σε ένα δήμο, με το όνομα Τανάγρα και έδρα την Τανάγρα (**Λιάταις**).

Το Βασιλικό Διάταγμα της 24ης Νοεμβρίου (6 Δεκεμβρίου) 1836, το οποίο δεν δημοσιεύθηκε στην Εφημερίδα της Κυβερνήσεως, απέσπασε τα χωριά του συγχωνευθέντος δήμου Ωρωπού, καθώς επίσης και τα χωριά Μπούγα και Κακοσάλεσι (Σάλεσι) του δήμου Τανάγρας και τα προσάρτησε στο δήμο Περαίας.

Με το Βασιλικό Διάταγμα της 1ης Νοεμβρίου (13 Νοεμβρίου) 1841 (ΦΕΚ 25/1842), «Περί συγχωνεύσεως δήμων της επαρχίας Θηβών», τμήμα του δήμου Παρασωπαίων συγχωνεύθηκε στο δήμο Τανάγρας. Με τη νέα σύστασή του ο δήμος παρέμεινε στη Γ' τάξη με πληθυσμό 1455 κατοίκους και έδρα το Χλημποτσάρι ή Χλεμποτσάρι (μετέπειτα Ασωπία). Με το ίδιο Βασιλικό Διάταγμα, τμήμα του δήμου Τανάγρας αποτελούμενο από τα χωριά Σχηματάρι, Στανιάταις, Δήλεσι, Σκούρτα και Μαζαράκι αποσπάσθηκε και συγχωνεύθηκε στο δήμο Αυλίδος.

Με το Βασιλικό Διάταγμα της 7ης (19) Οκτωβρίου 1842 (ΦΕΚ 24), επέστρεψαν στο δήμο Τανάγρας τα χωριά που συγχωνεύθηκαν στο δήμο Αυλίδος το 1841.

Ο Δήμος διατηρήθηκε σχεδόν αμετάβλητος, με μικρές μόνο μεταβολές, μέχρι την διοικητική μεταρρύθμιση του 1912, οπότε και αντικαταστάθηκε από μικρότερες κοινότητες.

Η αρχική σφραγίδα του Δήμου ήταν κυκλική χωρίς έμβλημα. Το εικονιζόμενο έμβλημα καθορίστηκε με το Βασιλικό Διάταγμα της 11ης Οκτωβρίου 1870 (ΦΕΚ 43/σελ 340): «...*η σφραγίς του δήμου Τανάγρας εν τω μέσω μεν γυναίκα ευειδή ταινία την κεφαλήν αναδουμένην, γύρωθεν δε τας λέξεις δήμος Ταναγραίων*... *Η βασίλισσα Κορίνη της αρχαίας Τανάγρας, κειμένη ακριβώς εις την θέσιν ην ήδη κείται το εθνικόν βόσκημα Τανάγρα ή Γκριμάδα*...»

Πορεία του πληθυσμού:

### Καποδιστριακός δήμος Τανάγρας
right|thumb|Ο Δήμος Τανάγρας του προγράμματος ''Καποδίστριας''
Ο Δήμος Τανάγρας του προγράμματος Καποδίστριας ήταν δήμος που λειτούργησε την περίοδο 1999-2010. Συστάθηκε με το πρόγραμμα Καποδίστριας από τη συνένωση των κοινοτήτων Άρματος, Ασωπίας, Καλλιθέας και Τανάγρας. Έδρα του δήμου ορίστηκε το Άρμα. Το 2010 εντάχθηκε στον νέο διευρυμένο δήμο Τανάγρας. Ο δήμος Τανάγρας είχε (πραγματικό) πληθυσμό 4.134 κατοίκους, σύμφωνα με την απογραφή του 2001. Στον δήμο περιλαμβάνονταν οι οικισμοί Άρμα (1070 κατ.), η Ασωπία (1267 κατ.), η Καλλιθέα (695 κατ.), η Τανάγρα (871 κατ) και η Παναγία (231 κατ.).

Ο δήμος συνόρευε με τους δήμους Θηβαίων, Δερβενοχωρίων, Οινοφύτων, Σχηματαρίου και με το δήμο Αυλίδας του νομού Ευβοίας.

## Διατελέσαντες δήμαρχοι Καποδιστριακού & Καλλικρατικού δήμου
Από το 1999 ως σήμερα έχουν διατελέσει δήμαρχοι οι εξής:

## Φωτογραφίες

Αρχείο:Woman pillar Louvre Myr219.jpg|Αγαλματίδιο Ταναγραίας κόρης.
Αρχείο:TANAGRA_Circa_B.C._456—446a.jpg|Αιγινίτικος στατήρας 5ου αιώνα.
Αρχείο:Mycenean walls in Arma.jpg|Τμήμα μυκηναϊκής οχύρωσης, βόρεια του Άρματος. 
Αρχείο:Tsatsari.JPG|Η μονή Προφητή Ηλία Τσάτσαρη
Αρχείο:Asopos River at AgiosThomasTanagras.jpg|Ο Ασωπός ποταμός από τη γέφυρα του Αγ. Θωμά
Αρχείο:Agthomas5l.jpg|Εξωκλήσι Αγίου Θωμά.
Αρχείο:Spilia ston agio thoma viotias.jpg|Σπηλιά στον Άγιο Θωμά.
Αρχείο:Liataniotisa.jpg|Εξωκλήσι Παναγιάς Λιατανιότισσας.
Αρχείο:Saint George Greece in Kallithea Boeotia.jpg|Η εκκλησία του Αγίου Γεωργίου στην Καλλιθέα.
Αρχείο:ZoothohosPigi.JPG|Η εκκλησία της Ζωοδόχου Πηγής στη Πύλη Δερβενοχωρίων
Αρχείο:Πάρκο Σπηλιά & ξωκλήσι Λιατανιώτισσας στον Άγιο Θωμά Τανάγρας.jpg|πάρκο Σπηλιάς με το ξωκλήσι της Λιατανιώτισσας
Αρχείο:ΚεντροΑνοικτηςΠροστασιαςΗλικιωμενωνΑγιουΘωμαΤαναγρας.jpg|ΚΑΠΗ Αγίου Θωμά
Αρχείο:ΓλυφόΠηγάδι Πουσιλίκι.jpg|Γλυφό Πηγάδι - Πουσιλίκι
Αρχείο:Agios Theodoros Chapel at AgiosThomasTanagras.jpg|ξωκλήσι Αγ. Θεοδώρων στον Άγ. Θωμά
Αρχείο:Πλατεία Ηρώων στον Άγιο Θωμά Τανάγρας.jpg|Πλατεία Ηρώων στον Άγιο Θωμά Τανάγρας
Αρχείο:Αγιος Νικόλαος.png|Άγιος Νικόλαος στον Άγιο Θωμά Τανάγρας


## Παραπομπές


## Πηγές
* Πρόγραμμα Καλλικράτης - ΦΕΚ Α87 της 07/06/2010
* Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010

## Εξωτερικοί σύνδεσμοι
* Επίσημη δικτυακή πύλη δήμου Τανάγρας


Ταναγρας
Κατηγορία:Δήμοι της περιφερειακής ενότητας Βοιωτίας